73. ΠΡΑΞΗ ΝΟΜΟΘΕΤΙΚΟΥ  ΠΕΡΙΕΧΟΜΕΝΟΥ της 24/24 Απρ.1985 (ΦΕΚ Α΄ 71)   Τροποποίηση του Οργανισμού του Υπουργείου Δημόσιας Τάξης και άλλες διατάξεις.  Έχοντας υπόψη: 1.Το άρθρ. 44 παρ. 1 του Συντάγματος. 2.Την αδυναμία άμεσης αντιμετώπισης των προβλημάτων που ανακύπτουν λόγω πρώτης εφαρμογής των διατάξεων του Οργανισμού του Υπουργείου Δημόσιας Τάξης με την κανονική διαδικασία ψήφισης νόμου, με πρόταση του Υπουργικού Συμβουλίου, αποφασίζουμε: Άρθρ.1.-1.Οι τακτικές κρίσεις των αξιωματικών της Ελληνικής Αστυνομίας και του Πυροσβεστικού Σώματος για το έτος 1985 παρατείνονται μέχρι το τέλος του μηνός Ιουλίου του ίδιου έτους. Κατά τις ίδιες κρίσεις οι αστυνομικοί διευθυντές και υποδιευθυντές προάγονται σύμφωνα με το άρθρ. 46 του Νόμ.1481/1984 (ΦΕΚ 152), όπως τροποποιείται με την παρ. 2 του άρθρ. 2 της παρούσης, ανεξάρτητα από το χρόνο παραμονής τους στον κατεχόμενο βαθμό. 2.Για το έτος 1985 και μέχρι την τακτική κρίση του επόμενου έτους οι οργανικές θέσεις των αντιστρατήγων της Ελληνικής Αστυνομίας, στις οποίες συνυπολογίζεται και η θέση του Αρχηγού, καλύπτονται από αξιωματικούς που εντάχθηκαν κατά τα 3/5 από τη Χωροφυλακή και κατά τα 2/5 από την Αστυνομία Πόλεων. Για το ίδιο χρονικό διάστημα οι υποστράτηγοι που θα κριθούν στην τακτική κρίση του έτους 1985 ως διατηρητέοι, σε περίπτωση παράλειψής τους λόγω προαγωγής νεωτέρου τους στο βαθμό του αντιστρατήγου, παραμένουν στην ενέργεια ως διατηρητέοι με το βαθμό του υποστρατήγου, μόνο εφόσον οι προαγόμενοι νεώτεροί τους αξιωματικοί εντάχθηκαν στην Ελληνική Αστυνομία από σώμα που δεν προέρχονται οι παραλειπόμενοι. Άρθρ.2.-1.(Αντικαθίσταται το εδάφ.γ΄της παρ. 2 του άρθρ. 45 του Νόμ. 1481/1984, ΦΕΚ Α΄152, ανωτ.αριθ.70). 2.(Αντικαθίστανται η παρ. 7 του άρθρ.46 του Νόμ.1481/1984, ΦΕΚ Α΄152, ανωτ.αριθ.70). 3.(Αντικαθίσταται το τελευταίο εδάφιο της παρ. 7 του άρθρ.25 του Νόμ.1481/1984, ΦΕΚ Α΄ 152, ανωτ.αριθ.70). 4.(Προστίθεται παρ. 4 στο άρθρ. 32 του Νόμ. 1481/1984, ΦΕΚ Α΄ 152, ανωτ.αριθ.70). 5.(Αντικαθίσταται το δεύτερο εδάφιο της παρ.5 του άρθρ.46 του Νόμ.1481/1984, ΦΕΚ Α΄ 152, ανωτ.αριθ.70). 6.(Προστίθεται εδάφιο στο τέλος της παρ. 2 του άρθρ.33 του Νόμ.1481/1984, ΦΕΚ Α΄152, ανωτ.αριθ.70). 7.(Αντικαθίσταται το άρθρ.49 του Νόμ.1481/ 1984, ΦΕΚ Α΄152, ανωτ.αριθ.70). Άρθρ.3.-1.Οι αξιωματικοί της Ελληνικής Αστυνομίας που αποσπάσθηκαν σε υπηρεσίες της με σκοπό την οριστική τους μετάθεση θεωρούνται ως οριστικά τοποθετημένοι στις υπηρεσίες αυτές από την ημερομηνία απόσπασής τους, χωρίς να απαιτείται η τήρηση της διαδικασίας που προβλέπεται από το Νόμ.1481/1984 σε συνδυασμό με το Νόμ.671/ 1977. 2.Το αστυνομικό και πολιτικό προσωπικό που εντάχθηκε στην Ελληνική Αστυνομία από τη Χωροφυλακή, την Αστυνομία Πόλεων και την Αγροφυλακή θεωρείται ως οριστικά τοποθετημένο στις υπηρεσίες που υπηρετεί κατά το χρόνο έναρξης ισχύος αυτής της πράξης, χωρίς την τήρηση των προβλεπόμενων από τις ισχύουσες σχετικές διατάξεις διαδικασιών. Άρθρ.4.-Η ισχύς της παρούσης αρχίζει από τη δημοσίευσή της στην Εφημερίδα της Κυβερνήσεως.  Με το Νόμ.1558/1985 (ΦΕΚ Α΄137), τόμ.1 σελ.84,315,καταργήθηκε το Υπουργ.Δημ. Τάξης και οι Υπηρεσίες του αποτέλεσαν τη Γενική Γραμματεία Δημόσιας Τάξης του Υπουργείου Εσωτερικών και Δημόσιας Τάξης. Νεότερες διατάξεις, που θα αφορούν στις Υπηρεσίες της άνω Γενικής Γραμματείας θα εξακολουθήσουν να παρατίθενται στη συνέχεια του θέματος αυτού, ενώ οι λοιπές διατάξεις που θα αφορούν στο Υπουργείο Εσωτερικών και Δημόσιας Τάξης θα παρατίθενται στον Τόμ.2 σελ.42,556 επ.   74. ΑΠΟΦΑΣΗ ΥΠΟΥΡΓΟΥ  ΕΣΩΤΕΡΙΚΩΝ ΚΑΙ ΔΗΜΟΣΙΑΣ ΤΑΞΗΣ  Αριθ.7011/11/2   της 30 Αυγ./10 Σεπτ.1985 (ΦΕΚ Β΄520)   Καθορισμός Αρχών που έχουν υποχρέωση να τηρούν σφραγίδες και των υπεύθυνων οργάνων για τη φύλαξή τους.  Καταργήθηκε από την παρ. 2 άρθρ.2 της 7011/11/3/14 Μαΐου-10 Ιουν.1986 (ΦΕΚ Β΄379) απ.Υπ.Δημ.Τάξης (κατωτ.αριθ.79).  (Αντί για τη σελ.16,551) Σελ.16,551(α) Τεύχος Θ63-Σελ.9 Υπουργείο Δημόσιας Τάξης (Οργανικές Διατάξεις) 4.Α.α.73-74   124 4.Α.α.74 Υπουργείο Δημόσιας Τάξης (Οργανικές Διατάξεις)   125